**Claudia Christiane Endler Mutinelli** (23-iyul 1991-yil) — chililik futbolchi, Fransiyaning Lyon klubi darvozaboni va Chili terma jamoasi sardori.

Karyera
-------

Bolaligida u tennis, suzish, basketbol, voleybol va gimnastika bilan shug'ullangan. U 10 yoshida Santyagodagi nemis maktabida tahsil olayotganda hujumchi sifatida futbol o‘ynay boshlagan. U Santyago Oriente bolalar jamoasida ham to'p surgan.

2007-yilda maktab turnirlaridan biridan so'ng u 17 yoshgacha bo'lgan terma jamoa yig'iniga chaqiruv oldi. Shu bilan birga, terma jamoa bosh murabbiyi Marko Kornes uni birinchi marta darvozaga qo'ydi.

2008-yilda u Chili chempionatida Union La Kalera uchun o'ynay boshladi. 2008 va 2009-yillarda u Chilining eng yaxshi futbolchisi sifatida tan olingan.

2010-yilda u Everton Vina del Mar bilan shartnoma imzoladi. Jamoa bilan birgalikda u milliy chempionatning kumush medali sovrindori bo'ldi va Chili kubogini qo'lga kiritdi. O'sha yili u Libertadores kubogining eng yaxshi darvozaboni va uchinchi marta Chilining eng yaxshi futbolchisi deb topildi.

2010-yilgi Libertadores kubogi final o'yinidan so'ng u Santosdan shartnoma taklifini oldi, ammo Chilida qolishni tanladi va Colo-Cologa ko'chib o'tdi. Klub bilan u 2011-yilgi mavsumning Apertura va Klausura chempionligini qo'lga kiritdi va Libertadores kubogi finaliga chiqdi.

2012-yilda u yana Colo-Colo bilan milliy chempionat g'olibiga aylandi. Libertadores kubogining so'nggi o'yinida braziliyalik Foz Kataratasga qarshi o'yindan keyingi seriyada u ikkita penaltini qaytarib, jamoasiga g'alaba keltirdi.

2011-yil oktyabr oyida u Janubiy Florida universitetidan stipendiya taklifini qabul qildi. 2012-yildan 2014-yilgacha u NCAA chempionatida kollej jamoasida o'ynadi.

O'qish paytida uni Chelsea ustozi Emma Xeys ko'rib qoldi va 2014- yilning aprel oyida klub bilan shartnoma imzoladi. 2014 -yilgi Amerika kubogiga tayyorgarlik ko'rayotganda unga menisk yirtilgani tashxisi qo'yilgan. Chelsea davolanish xarajatlarini to'ladi, ammo Endler tiklanganidan keyin klub bilan shartnomani uzaytirmadi.

2015-yilda u Colo-Colo bilan shartnoma imzolab, Chiliga qaytib keldi. 2015-yilda klub bilan chempionlikni qo'lga kiritdi va Libertadores kubogining finaliga chiqdi, unda Chili klubi Ferroviariyaga yutqazdi. 2015-yil oxirida Endler to'rtinchi marta Chilining eng yaxshi futbolchisi deb topildi.

2016-yilda u Valensiya bilan shartnoma imzolab, Yevropaga qaytdi. U klub safida 23 ta o‘yin o‘tkazib, atigi 9 ta gol o‘tkazib yuborgan. U Ispaniya ayollar ligasida eng ko'p o'yin o'tkazgan darvozabonga berilgan Zamora kubogini qo'lga kiritgan birinchi xorijlik futbolchi bo'ldi.

2017-yil 5-iyulda u Parij Saint-Germanga ko'chib o'tdi. 2017-yilda u beshinchi marta Chilining eng yaxshi futbolchisi sovrinini o'ziniki qildi.

2020/21-yilgi mavsumda u Fransiya chempionatining 22 o‘yinida 4 ta gol o‘tkazib yubordi va 1-divizionning eng yaxshi darvozaboni deb topildi va mavsumning ramziy jamoasiga kirdi. 2021-yil 21-iyunda u Fransiyaning Lyon klubiga o‘tdi, uning shartnomasi 2024-yilning 30-iyuniga qadar.

Yutuqlar
--------

  

### Klubdagi yutuqlari

 **Chili Everton** 

* Chili kubogi gʻolibi: 2010-yil

 **ChiliColo-Colo** 

* Chili chempioni: 2011 (apertura), 2011 (klausura), 2012 (apertura), 2015 (apertura)
* Libertadores kubogi g'olibi: 2012-yil

 **FransiyaParij Saint-German** 

* Fransiya chempioni : 2020/21

### Shaxsiy yutuqlar

* Chilida yilning eng yaxshi futbolchisi ( **6** ): 2008, 2009, 2010, 2015, 2017, 2018
* Fransiya chempionatining eng yaxshi darvozaboni: 2020/21
* UEFA Ayollar Chempionlar Ligasining mavsum jamoasi ( **2** ): 2019/20, 2020/21
* Fransiya chempionatining mavsum jamoasi: 2020/21

Shaxsiy hayot
-------------

U Oliver Kahnni oʻzining kumiri deb ataydi.

Manbalar
--------

1. ↑  „List of Players – Chile".  FIFA (2008-yil 19-noyabr). 2015-yil 24-sentyabrda asl nusxadan arxivlangan. Qaraldi: 2014-yil 6-sentyabr.
2. ↑  „Christiane Endler 16". *PSG.fr*. Qaraldi: 2019-yil 28-iyun.
3. ↑  „FIFA Women's World Cup France 2019: List of Players: Chile".  FIFA (2019-yil 27-may). 2019-yil 6-iyunda asl nusxadan arxivlangan. Qaraldi: 2019-yil 12-noyabr.
4. 1 2 3 4 5  La atajada de Christiane
5. ↑  „Endler: "Si vamos al Mundial, Chile está antes que Chelsea"".  *latercera.com*.
6. 1 2  „Christiane Endler: De la liga inglesa al campeonato nacional". 2018-yil 26-oktyabrda asl nusxadan arxivlangan. Qaraldi: 2017-yil 24-dekabr.
7. ↑  „Círculo de Periodistas Deportivos premió a Fernando González como el "Mejor de los Mejores"".  *cooperativa.cl*.
8. ↑  „Mejores deportistas 2009".  *cooperativa.cl*.
9. ↑  „Listado de los Mejores Deportistas del año 2010 del Círculo de Periodistas Deportivos".  *biobiochile.cl*.
10. ↑  „Chelsea ladies add keeper".  *chelseafc.com*.
11. ↑  „Colo Colo confirmó retorno de Christiane Endler al equipo femenino".  *cooperativa.cl*.
12. ↑  „Círculo de Periodistas Deportivos eligió a los mejores de cada disciplina".  *cooperativa.cl*.
13. 1 2 3 4 5 6  „ENDLER, BRUUN, AND VAN DE DONK JOIN OLYMPIQUE LYONNAIS. DEAL AGREED WITH MORRONI" (en). *ol.fr*.  Lyonnais FC rasmiy sayti]] (2021-yil 21-iyun). Qaraldi: 2021-yil 28-iyun.
14. ↑  „Команда сезона в женской Лиге чемпионов" (ru). *uefa.com*.  Официальный сайт УЕФА (2021-yil 20-may). Qaraldi: 2021-yil 27-may.
15. ↑  BIOGRAPHY[*sayt ishlamaydi*]